A do të vijë ‘Nexit’, pas ‘Brexit’?
Gjysma e votuesve holandezë kërkojnë referendum për anëtarësinë në BE
Pas votës së Britanisë për t’u larguar nga Bashkimi Evropian, Brukseli është i shqetësuar se anëtarë të tjerë si Holanda, mund të largohen nga blloku. Në Holandë, ashtu si në Britani, ka shqetësime të mëdha mbi imigracionin dhe sovranitetin. Por përkrahësit e BE-së përmendin rolin jetik që luan blloku në begatinë e vendit. Maastricht – thellë në jugun e Holandës – aty ku varkat dhe biçikletat janë mënyra më e mirë për të udhëtuar. Emri i qytetit është i lidhur me traktatin e vitit 1992 që krijoi Bashkimin Evropian modern. Traktati, që u nënshkrua në këtë ndërtesë 24 vjet më parë, e vendosi Evropën në rrugën e një bashkimi më të ngushtë politik dhe monetar. Por Maastrichti e gjen tani veten në zemër të rajonit më euroskeptik të Holandës. Anketat e fundit tregojnë se gjysma e votuesve holandezë kërkojnë një referendum për anëtarësinë e tyre në BE. thotë Laurence Stassen, ish anëtar i parlamentit evropian. Stassen ka qënë anëtar i partisë së ektremit të djathtë, Liria, drejtuar nga Geert Wilders – i cili është tani në krye të anketave të opinionit. Wilders ka bërë fushatë kundër asaj që e quan ‘Islamizim’ i Evropës – dhe ka kërkuar që Holanda, ashtu si Britania të votojë nëse do të qëndrojë apo jo në BE. Nëse ndjek varkat në rrjedhën e lumit, arrin në Roterdam, porti më i madh i Evropës. Aty kalojnë çdo vit 465 milion tonë mallra – duke lidhur ekonomitë më të fuqishme të Evropës veriore me pjesën tjetër të botës. thotë Sjaak Poppe, zëdhënës i portit. Këtu dalja nga BE-ja shihet si një katastrofë ekonomike. Përkrahësit e BE-së janë të shqetësuar nga votimi i Britanisë për t’u larguar. thotë profesor Fabian Amtenbrink në universitetin Erasmus të Roterdamit. Por ka shqetësime të përbashkëta rreth BE-së në mbarë Evropën. Ligji holandez e bën referendumin të vështirë tani për tani. Por me zgjedhjet e marsit të ardhshëm, sëmundja ngjitëse nga e ashtuquajtura ‘Brexit’ mund të ndihet fillimisht në Holandë – një nga anëtaret themeluese të bashkimit.